Christi Domini voce, ipsius seruorum minimus ego Durandus, pauescens, dicentis, qui non baiulat Crucem suam,  sequitur me, non est me dignus:  iterum, non potestis Deo seruire,  Mamonæ: , qui reliquerit domum, aut mulierem, aut filios, aut agros, propter nomen meum, centuplum accipiet,  vitam æternam possidebit. Credulus ...... promissionibus huis mundi delectamenta suo contempnens amore, cœnobium eius dilecti Benedicti expetij, positum super amnem Ligericum, Floriacum vocatum, reuerendum patrem poscens Gauzlinum, habitu Monachili vestiri exoptans, ad Patris Benedicti imperia, Christo Domino, ipsique famulari. Qui optata adipiscens, obtuli eidem loco, pro meæ remedio animæ, quicquid ex paterno, vel materno iure possederam, seu quicquid emeram, in pago scilicet Cabilonense, in Parrochia sancti Michaelis, in villa quæ dicitur Bulducia, vnum mansum, cum vineis, pratis, siluis,  aquis,  vno farinario, in aqua quæ dicitur Brainada: clausum quoque vnum, in Monte Siconis, ad quercum vocatum, cuius partem quendam, à Piro magno ad meridiem, Gunterie Archipresbitero,  eius fratri mutuaueram, pro alodo quodam in Bainarias; ea ratione, vt si prædictum alodum repeterent, quod mutuo acceperant redderent. Terminatur autem ipse clausus, duabus partibus, terra Seguini  Bernardi sui fratris, tertia sancti Michaëlis, quarta via publica. In Poliaco autem villa, vnum mansum, cum vineis,  campis. Quorum omnium tertiam partem vxori meæ reliqui Alexandræ, eo tenore, vt post suum obitum, prædicto loco cuncta subiiciantur, cum redditibus,  consuetudinibus omnium rerum; sub huiusmodi voto, vt quicumque aliquid horum quæ dicta sunt, repetere, aut infringere temptauerit, cum Iuda proditore,  Anna,  Caïpha, damnationem accipiat, cum Diabolo  Angelis eius, in ignem æternum; eique qui litem intulerit, sociante fisco, auri libras decem persoluat,  sua omnimodis frustetur repeticio. Hæc vero kartula, vt firmior sit, cum stipulatione subnixa,  testibus subscriptis, eam subterfirmaui. Actum Floriaco, tempore Rotberti Regis,  Gauzlini Abbatis. Durand, Deodatus, Presbiter. Alexandra, Isembardi. Gauzlin Abbé de Fleury sur Loire, gouverna depuis l’an 1005. insques à l’an 1013. qu’il fut éleu Archeuesque de Bourges.